Source: https://revista22.ro/actualitate-interna/magistratii-protesteaza-in-toata-tara-se-cere-de-la-revocarea-membrilor-csm-la-desfiintarea-siij
Timestamp: 2019-03-24 11:24:06+00:00

Document:
Magistrații protestează în toată țara: Se cere de la revocarea membrilor CSM, la desființarea SIIJ | Revista 22
Protestele magistraților se extind la maai multe instanțe și parchete din țară. Procurorii și judecătorii protestează față de ordonanța care modifică Legile justiției, amenințând cu suspendarea activității.
Demersul procurorilor și judecătorilor vine după ce Guvernul a adoptat OUG 7/2019 care modificat Legile Justiției. Adoptarea acestui act normativ a iscat o reacție în lanț a magistraților din țară si a scos la iveala mai multe nemultumiri ale magistratilor, privind modificarile facute de coalitia PSD-ALDE la Legile Justitiei si la Codurile Penale.
Primii au fost judecătorii de la Tribunalul Cluj care au anunțat că vor suspenda activitatea judiciară săptămâna viitoare. „Cauzele se vor amâna cu excepția celor urgente (cauze cu minori, ordine de protecție, suspendarea actelor administrative, ordonanțe președințiale)”, se arată în comunicatul magistraților clujeni.
Parchetul de pe lângă Judecătoria Constanța a decis în cadrul adunării generale să își suspende activitatea timp de trei zile, începând de luni.
În marile orașe, magistrații își vor manifesta nemulțumirile față de asaltul asupra independenței justiției în stradă. Astfel de proteste se desfășoară sau au fost anunțate în Sibiu, Brașov, Timișoara, Oradea, Cluj-Napoca și Capitală.
Iar numărul orașelor în care se anunță proteste crește de o oră la alta. Procurorii Parchetului de pe lângă Judecătoria Suceava protestează și ei față de modificările la Legile justiției, susținând că "modificările legislative generează o situație de imprevizibilitate și inechitate prin raportare la stabilirea unor condiții subiective de accedere in funcțiile de conducere din cadrul parchetului". Ei iau in calcul suspendarea activității, transmite News.ro.
Viorel Teliceanu, prim-procurorul Parchetului Judecătoriei Constanţa, primul parchet care a anunţat măsura fără precedent a suspendării activităţii din cauza modificării legilor justiţiei, îi transmite ministrului Justiţiei, Tudorel Toader, că justiţia este bulversată şi că "aşa ceva nu se mai poate". El a declarat pentru HotNews că aceste modificări au, în primul rând, un impact psihologic asupra magistraţilor, care sunt sub o permanentă presiune, dar vor duce şi la blocarea activităţii în Ministerul Public. „Nu mai este necesară amnistia dintr-o dată, pentru că asta este amnistia, e amnistie pe bucăţi”, afirmă procurorul.
Judecătorul Cristi Dănileț precizează că adunarea generala a Tribunalului Cluj a solicitat revocarea membrilor CSM, și că va susține contestarea in justitie a modului de desemnare a sefilor Inspectiei Judiciare si ai Sectiei pentru investigarea magistratilor si va solicita Agentiei Nationale de Integritate sa verifice situatia de conflict de interese cu privire la Toader Tudorel, care a devenit notar in timpul mandatului sau de ministru.
Postarea lui Cristi Danilet pe Facebook
Vom protesta in fata Palatului de Justitie vineri, 22 februarie 2019, ora 10:00, timp de 30 minute;
Vom suspenda activitatea judiciara timp de o saptamana incepand cu data de luni, 25 februarie 2019: cauzele se vor amana, cu exceptia celor urgente (cauze cu minori, ordine de protectie, suspendarea actelor administrative, ordonante presedintiale);
Se va declansa procedura de revocare a membrilor CSM: membrii CSM au refuzat sa apere reputatia profesionala a magistratilor caracterizati drept "sobolani" in cadrul mitingului din iunie 2018; presedintele CSM - a publicat un comunicat de presa impotriva votului dat in Plenul CSM; judecatorii din CSM au refuzat sa adopte masuri pentru a contraataca adoptarea si efectele OUG nr. 7/2019; membrii CSM au refuzat sa solutioneze cererea de aparare a reputatiei profesionale a magistratilor insultati de unii avocati pe treptele Palatului de Justitie la protestul anterior;
Sustinem contestarea in Justitie a modului de desemnare a conducerii Inspectiei Judiciare si a conducerii SIIJ;
Solicitam presedintelui CSM si presedintelui statului sa sesizeze CCR pentru conflict juridic de natura constitutionala generat de adoptarea OUG nr. 7/2019 pe motiv ca se incalca principiul constitutional al controlului ierarhic si il impiedica pe procurorul general al PICCJ sa isi exercite obligatiile;
Solicitam Parlamentulului sa dezbata in procedura de urgenta adoptarea cu modificari sau respingerea OUG nr. 7/2019, ocazie cu care sa abroge dispozitiile legale cuprinse la art 881-889 cu privire la Sectia pentru investigarea infractiunilor din justitie;
Solicitam Parlamentului sa modifice Legea nr. 90/2001 pentru a restrictiona dreptul Guvernului de a legifera prin OUG in domeniul Legilor Justitiei si legislatiei penale;
Solicitam catre Agentia Nationala de Integritate de verificare a situatiei de conflict de interese cu privire la Toader Tudorel care a devenit notar in timpul mandatului sau de ministru; solicitarea verificarii averii pentru ministrul Justitiei si Avocatul Poporului;
Ne insusim declaratia de principii comunicata de Forumul Judecatorilor din Romania catre adunarile generale ale instantelor si parchetelor si mandatam aceasta organizatie sa ne reprezinte in discutiile cu autoritatile;
Vom informa autoritatile europene cu atributii in materie de justitie cu privire la situatia ivita in Romania si le vom solicita medierea cu institutiile politice nationale."
Asociația Forumul Judecătorilor din România face apel către magistrați să convoace de urgență adunările generale ale judecătorilor și procurorilor de la toate instanțele și parchetele, și propune adoptarea unei solicitări comune, în 11 puncte, pentru readucerea justiției în matca sa normală și scoaterea ei de sub control politic.
csm proteste oug 7 magistrati legile justitiei

References: CSM 
 CSM 
 CSM 
 CSM 
 CSM 
 CCR 

csm